สถานการณ์โรค COVID-19 ในไทยวันนี้คงที่ไม่มีป่วยเพิ่ม
กระทรวงสาธารณสุข เผยสถิติสอบสวนโรคผู้เข้าเกณฑ์สงสัยป่วย รวมกว่า 4,000 ราย พบมีเพียงร้อยละ 1 ที่ป่วยจริง  นพ.ธนรักษ์ ผลิพัฒน์ รองอธิบดีกรมควบคุมโรค กล่าวในการแถลงสถานการ์ประจำวันสถานการณ์โรค COVID-19 ว่า วันนี้ไทยไม่พบผู้ป่วยเพิ่ม ทำให้ยอดผู้ป่วยสะสมคงที่ 50 ราย จำนวนนี้รักษาหายกลับบ้านได้แล้ว รวม 33 ราย ยังเหลือรักษาในโรงพยาบาล 16 ราย มีเพียง 1 ราย ที่ค่อนข้างหนักแต่อาการโดยรวมคงที่ อย่างไรก็ตามจากมาตรการคัดกรอง ระวังเข้มทำให้พบผู้เข้าเกณฑ์สงสัยป่วย เข้าสู่ระบบสอบสวนโรคเพิ่มเป็น 4,518 รายแล้ว แต่จำนวนนี้ 2,729 ราย ยืนยันไม่ใช่เชื้อไวรัสโคโรนา 2019 จึงรักษาและส่งกลับไปแล้ว อย่างไรก็ตามจากสถิติผู้เข้าข่ายสงสัยหลายพันรายแต่พบป่วยจริงแค่ 50 ราย สะท้อนว่ามีเพียง 1 ใน 100 ของผู้ป่วยสงสัยที่จะป่วยด้วยโรค COVID-19 จึงขอประชาชนอย่าตื่นกลัวคนที่เดินทางจากพื้นที่ติดโรคมากนัก เพราะไม่ใช่ทุกคนที่ป่วยและแม้หากมีเชื้อในร่างกายถ้าไม่มีอาการของโรค คือ ไข้ ไอ จาม หอบเหนื่อย ก็ไม่สามารถแพร่เชื้อไปให้ผู้อื่นได้ อีกทั้งกรมควบคุมโรคและหน่วยงานที่เกี่ยวข้องได้วางระบบคัดกรองเข้ม 3 ระดับ ทั้งที่สนามบิน ในชุมชน และในสถานพยาบาล อย่างกรณีแรงงานที่เดินทางจากเกาหลี แม้ไม่ใช่ส่วนที่ทางการเชิญเข้ากักโรคที่อาคารรับรองฐานทัพเรือสัตหีบ ก็ล้วนผ่านระบบคัดกรองที่สนามบินยืนยันไม่พบอาการป่วยที่จะเสี่ยงแพร่โรค ถ้าทั้งคนที่เดินทางกลับมาและคนในชุมชนช่วยกันปฏิบัติตามคำแนะนำการป้องกันของกรมควบคุมโรค โรคนี้ก็ยากจะแพร่กระจายส่วนกรณีสำนักงานการบินพลเรือนแห่งประเทศไทย ออกประกาศแนวปฏิบัติกำหนดให้ผู้โดยสารที่เดินทางมา 4 ประเทศ ที่กระทรวงสาธารณสุขประเทศเป็นพื้นที่เขตติดโรคนอกราชอาณาจักร ต้องผ่านการกัดโรคมั่นใจปลอดเชื้อก่อน 14 วันที่ประเทศต้นทาง และต้องมีใบรับรองแพทย์ยืนยันการออกบัตรโดยสารนั้น นพ.ธนรักษ์ ผลิพัฒน์ กล่าวว่า ถือเป็นเรื่องดีในแง่ของการทำงานเจ้าหน้าที่ด่านคัดกรองที่สนามบินได้ในส่วนหนึ่ง